b'\n_START_ARTICLE_\nThe Sims\n_START_SECTION_\nGeneralit\xc4\x83\xc8\x9bi\n_START_PARAGRAPH_\nThe Sims se concentreaz\xc4\x83 \xc3\xaen \xc3\xaentregime pe via\xc8\x9ba personajelor virtuale numite Sims, pun\xc3\xa2nd juc\xc4\x83torul \xc3\xaen controlul \xe2\x80\x9elumii\xe2\x80\x9d lor virtuale \xc8\x99i a activit\xc4\x83\xc8\x9bile lor zilnice, cum ar fi dormit, m\xc3\xa2ncat, citit \xc8\x99i \xc3\xaemb\xc4\x83iere. Will Wright, creatorul jocului, caracterizeaz\xc4\x83 jocul ca fiind o \xe2\x80\x9ec\xc4\x83su\xc8\x9b\xc4\x83 pentru p\xc4\x83pu\xc8\x99i digital\xc4\x83\xe2\x80\x9d. De\xc8\x99i juc\xc4\x83torii sunt \xc3\xaencuraja\xc8\x9bi s\xc4\x83-\xc8\x99i creeze propriile lor personaje cu diferite caracteristici fizice, exist\xc4\x83 deja predefinite c\xc3\xa2teva personaje, precum familiile Newbie \xc8\x99i Goth._NEWLINE_Juc\xc4\x83torul controleaz\xc4\x83 aproape toate aspectele legate de via\xc8\x9ba de familie, fie predefinit\xc4\x83 sau creat\xc4\x83. Multe op\xc8\x9biuni conduc juc\xc4\x83torul de sim \xc3\xaentr-o familie numeroas\xc4\x83 sau la o via\xc8\x9b\xc4\x83 singuratic\xc4\x83.\n_START_SECTION_\nOrigini\n_START_PARAGRAPH_\nIdeea jocului The Sims vine din experien\xc8\x9ba lui Will Wright din anul 1991, atunci c\xc3\xa2nd casa sa din Oakland \xc8\x99i multe dintre posesiunile sale au fost distruse \xc3\xaentr-un incendiu. Wright a fost nevoit s\xc4\x83 se mute \xc3\xaempreun\xc4\x83 cu familia sa \xc3\xaen alt\xc4\x83 parte \xc8\x99i s\xc4\x83-\xc8\x99i refac\xc4\x83 via\xc8\x9ba; aceste evenimente i-au dat lui Will inspira\xc8\x9bia de a crea un joc de simulare a vie\xc8\x9bii. Jocul este, de asemenea, bazat pe SimCity, un alt joc pe computer conceput de Wright, \xc3\xaen care juc\xc4\x83torul trebuie s\xc4\x83 gestioneze un ora\xc8\x99 \xc8\x99i locuitorii s\xc4\x83i, denumi\xc8\x9bi \xe2\x80\x9eSims\xe2\x80\x9d._NEWLINE_Wright a propus ini\xc8\x9bial ideea unei \xe2\x80\x9ecase de p\xc4\x83pu\xc8\x99i\xe2\x80\x9d virtuale \xc3\xaen 1993 \xc3\xaen timp ce ideea era \xc3\xaenc\xc4\x83 \xc3\xaen dezvoltare, de\xc8\x99i propunerea a fost \xc3\xaent\xc3\xa2mpinat\xc4\x83 cu scepticism de c\xc4\x83tre conducerea Maxis; Posibilit\xc4\x83\xc8\x9bile hardware ale computerului \xc3\xaen acea perioad\xc4\x83 erau destul de limitate \xc8\x99i nu erau g\xc3\xa2ndite s\xc4\x83 ruleze o astfel de simulare. \xc3\x8en 1995, Wright a primit o ofert\xc4\x83 din partea Electronic Arts pentru a continua dezvoltarea conceptului de joc \xc8\x99i, astfel \xc3\xaenc\xc3\xa2t EA s\xc4\x83-l publice. Dezvoltarea jocului, ini\xc8\x9bial denumit \xe2\x80\x9eProiectul X\xe2\x80\x9d, a \xc3\xaenceput \xc3\xaen 1995._NEWLINE_\xc3\x8en 1997, numele jocului a fost schimbat din \xe2\x80\x9eProiectul X\xe2\x80\x9d \xc3\xaen \xe2\x80\x9eThe Sims\xe2\x80\x9d, ca o referire la jocurile \xe2\x80\x9eSim\xe2\x80\x9d dezvoltate de Will Wright p\xc3\xa2n\xc4\x83 atunci, jocuri ce au avut foarte mare succes \xc3\xaen anii \'90.\n_START_SECTION_\nGameplay \xc8\x99i design\n_START_PARAGRAPH_\n\xc3\x8en loc de obiective, juc\xc4\x83torul este \xc3\xaencurajat s\xc4\x83 fac\xc4\x83 alegeri \xc8\x99i s\xc4\x83 se integreze pe deplin \xc3\xaentr-un mediu interactiv. Acest lucru a contribuit cu succes la atragerea juc\xc4\x83torilor ocazionali. Singurul obiectiv real al jocului este de a organiza timpul personajelor din joc (Sim\xc8\x99i) astfel \xc3\xaenc\xc3\xa2t ele s\xc4\x83-\xc8\x99i ating\xc4\x83 obiectivele personale.\n_START_SECTION_\nCrearea familiilor\n_START_PARAGRAPH_\nLa \xc3\xaenceput, jocul ofer\xc4\x83 juc\xc4\x83torilor o serie de caractere pre-f\xc4\x83cute, precum \xc8\x99i op\xc8\x9biunea de a crea mai mul\xc8\x9bi Sim\xc8\x99i pe care \xc3\xaei pot controla. Crearea unui Sim const\xc4\x83 \xc3\xaen a crea o \xe2\x80\x9efamilie\xe2\x80\x9d (identificat\xc4\x83 printr-un nume de familie) care poate con\xc8\x9bine p\xc3\xa2n\xc4\x83 la opt membri. Juc\xc4\x83torul poate apoi crea sim\xc8\x99i, prin furnizarea unui prenume \xc8\x99i op\xc8\x9bional o biografie, alegerea sexului (b\xc4\x83rbat sau femeie), culoarea pielii (luminos, mediu sau \xc3\xaentunecat) \xc8\x99i v\xc3\xa2rsta (adult sau copil) personajului. Personalitatea acestuia este dictat\xc4\x83 de cinci atribute specifice, \xc8\x99i un cap \xc8\x99i corp. Juc\xc4\x83torul nu poate schimba figura unui sims, numele sau personalitate dup\xc4\x83 ce acesta a fost mutat \xc3\xaentr-un lot._NEWLINE_Fiecare familie, indiferent de c\xc3\xa2\xc8\x9bi membri con\xc8\x9bine, \xc3\xaencepe cu o cantitate limitat\xc4\x83 de bani (20.000\xc2\xa7), care sunt necesari cump\xc4\x83r\xc4\x83rii unei case sau un teren liber, remodelare sau construc\xc8\x9bia unei case, \xc8\x99i cump\xc4\x83rarea de mobilier. Toate piesele de mobilier \xc8\x99i elemente arhitecturale sunt dictate de un sistem "p\xc4\x83tr\xc4\x83\xc8\x9bel", \xc3\xaen care elementele trebuie s\xc4\x83 fie plasate pe un p\xc4\x83trat \xc8\x99i rotit pentru a face exact un unghi de 90 de grade, diagonalele nu sunt permise. Zidurile \xc8\x99i gardurile pot fi amplasate pe marginea unui "p\xc4\x83tr\xc4\x83\xc8\x9bel" \xc8\x99i pot fi pozi\xc8\x9bionate \xc8\x99i pe diagonal\xc4\x83. Exist\xc4\x83 peste 150 de materiale de construc\xc8\x9bie \xc8\x99i de mobilier pentru cump\xc4\x83rare.\n_START_SECTION_\nVia\xc8\x9ba Sim\xc8\x99ilor\n_START_PARAGRAPH_\nVia\xc8\x9ba Sim\xc8\x99ilor se bazeaz\xc4\x83 pe instruc\xc8\x9biunile de a interac\xc8\x9biona cu diverse obiecte, cum ar fi un televizor, o pies\xc4\x83 de mobilier sau cu un alt sim. Sim\xc8\x99ii pot primi \xc3\xaen cas\xc4\x83 oaspe\xc8\x9bi care sunt de fapt personaje din alte fi\xc8\x99iere ale jocului. Juc\xc4\x83torul nu poate controla c\xc3\xa2nd \xc8\x99i cine poate s\xc4\x83-l viziteze. Este important pentru sim\xc8\x99i s\xc4\x83 interac\xc8\x9bioneze cu al\xc8\x9bi sim\xc8\x99i, \xc3\xaen scopul de a dezvolta o via\xc8\x9b\xc4\x83 social\xc4\x83 stabil\xc4\x83 \xc8\x99i de a c\xc3\xa2\xc8\x99tiga popularitate._NEWLINE_Personajul, dac\xc4\x83 o op\xc8\x9biune este activat\xc4\x83 \xc3\xaen cadrul jocului, sunt \xe2\x80\x9econdu\xc8\x99i\xe2\x80\x9d de liberul arbitru, acest lucru \xc3\xaensemn\xc3\xa2nd c\xc4\x83 se va angaja \xc3\xaen activit\xc4\x83\xc8\x9bi, atunci c\xc3\xa2nd va fi l\xc4\x83sat la voia \xc3\xaent\xc3\xa2mpl\xc4\x83rii. Totu\xc8\x99i comenzile primite de la juc\xc4\x83tor au prioritate fa\xc8\x9b\xc4\x83 de cele pe care simsul le face din propria ini\xc8\x9biativ\xc4\x83. Cu toate acestea, sim\xc8\x99ii nu pot lua decizii importante, cum ar fi g\xc4\x83sirea unui loc de munc\xc4\x83 sau conceperea unui copil. Spre deosebire de jocurile \xc3\xaen medii simulate, cum ar fi SimCity, SimEarth sau SimLife, personajele nu sunt pe deplin autonome. Ele nu sunt \xc3\xaen m\xc4\x83sur\xc4\x83 s\xc4\x83 ia anumite decizii, f\xc4\x83r\xc4\x83 ajutorul juc\xc4\x83torului, cum ar fi plata facturilor. Astfel, dac\xc4\x83 este l\xc4\x83sat singur, f\xc4\x83r\xc4\x83 supravegherea unui juc\xc4\x83tor, simsul va \xc3\xaent\xc3\xa2rzia cu plata facturilor ceea ce va duce la pierderea propriet\xc4\x83\xc8\x9bii._NEWLINE_Juc\xc4\x83torul trebuie s\xc4\x83 ia decizii despre timpul petrecut \xc3\xaen dezvoltarea personal\xc4\x83, cum ar fi exerci\xc8\x9biile, lectura, creativitatea, logica, prin ad\xc4\x83ugarea activit\xc4\x83\xc8\x9bilor de zi cu zi la ordinea de zi a simsului. Zilnic trebuiesc programate \xc3\xaendeplinirea unor nevoi cum ar fi igiena personal\xc4\x83, m\xc3\xa2ncatul \xc8\x99i dormitul. Dac\xc4\x83 acestea nu vor \xc3\xaendeplinite personajul va suferi consecin\xc8\x9bele. De exemplu, dac\xc4\x83 nu m\xc4\x83n\xc3\xa2nc\xc4\x83, ei vor muri de foame. \xc3\x8en cazul \xc3\xaen care ace\xc8\x99tia nu merg la baie, se vor murd\xc4\x83ri. Dac\xc4\x83 nu se distreaz\xc4\x83, intervine depresia, \xc8\x99i refuz\xc4\x83 s\xc4\x83 fac\xc4\x83 anumite lucruri. Atunci c\xc3\xa2nd sim\xc8\x99ii au motiva\xc8\x9bia sc\xc4\x83zut\xc4\x83 sunt mai multe \xc8\x99anse ca ace\xc8\x99tia s\xc4\x83 devin\xc4\x83 agresivi cu al\xc8\x9bi sim\xc8\x99i._NEWLINE_Nevoile financiare sunt simulate de necesitatea de a trimite un sims s\xc4\x83-\xc8\x99i g\xc4\x83seasc\xc4\x83 un loc de munc\xc4\x83, s\xc4\x83 mearg\xc4\x83 la servici \xc8\x99i s\xc4\x83 pl\xc4\x83teasc\xc4\x83 facturile._NEWLINE_Exist\xc4\x83 mai multe cariere, cu zece pa\xc8\x99i \xc3\xaen fiecare. Un sim care \xc3\xae\xc8\x99i face o serie de noi prieteni \xc8\x99i \xc3\xaenva\xc8\x9b\xc4\x83 aptitudini necesare, poate primi o promovare, \xc8\x99i \xc3\xae\xc8\x99i va schimba orarul de lucru. Carierele originale sunt: \xe2\x80\x9eAfaceri\xe2\x80\x9d, \xe2\x80\x9eDivertisment\xe2\x80\x9d, \xe2\x80\x9eDrept\xe2\x80\x9d, \xe2\x80\x9eCriminalistic\xc4\x83\xe2\x80\x9d, \xe2\x80\x9eMedicin\xc4\x83\xe2\x80\x9d, \xe2\x80\x9eMilitar\xe2\x80\x9d, \xe2\x80\x9ePolitic\xc4\x83\xe2\x80\x9d, \xe2\x80\x9eSportiv de performan\xc8\x9b\xc4\x83\xe2\x80\x9d, \xe2\x80\x9e\xc8\x98tiin\xc8\x9b\xc4\x83\xe2\x80\x9d \xc8\x99i \xe2\x80\x9eXtreme\xe2\x80\x9d. Pachetele de extensie adaug\xc4\x83 noi cariere._NEWLINE_\xc3\x8en plus, jocul include un sistem arhitectural foarte avansat. Jocul a fost conceput ini\xc8\x9bial ca un simulator arhitectural, unde caracterele doar evaluau casele, dar \xc3\xaen perioada de dezvoltare s-a decis c\xc4\x83 Sim\xc8\x99ii sunt mai interesan\xc8\x9bi dec\xc3\xa2t au fost programa\xc8\x9bi ini\xc8\x9bial \xc8\x99i rolul lor ini\xc8\x9bial, limitat, din joc a fost dezvoltat \xc3\xaen continuare._NEWLINE_Primul joc de The Sims are mai multe limit\xc4\x83ri, cea mai notabil\xc4\x83 este c\xc4\x83 personajele copii nu cresc, ei nu devin adul\xc8\x9bi, de\xc8\x99i bebelu\xc8\x99ii devin copii. De asemenea, caracterele adulte nu \xc3\xaemb\xc4\x83tr\xc3\xa2nesc niciodat\xc4\x83 (sau nu mor de b\xc4\x83tr\xc3\xa2ne\xc8\x9be), \xc8\x99i nu exist\xc4\x83 nici conceptul de week-end. De exemplu, copii \xc8\x99i adul\xc8\x9bii ar trebui s\xc4\x83 se duc\xc4\x83 la \xc8\x99coal\xc4\x83 respectiv la locul de munc\xc4\x83, \xc3\xaen fiecare zi. \xc3\x8en plus, adul\xc8\x9bii pot primi un avertisment, dac\xc4\x83 ace\xc8\x99tia lipsesc o zi de la locul de munc\xc4\x83, iar dac\xc4\x83 lipsesc dou\xc4\x83 zile consecutiv ace\xc8\x99tia sunt concedia\xc8\x9bi. Copiii pot studia acas\xc4\x83, pentru a-\xc8\x99i \xc3\xaembun\xc4\x83t\xc4\x83\xc8\x9bi calificativele._NEWLINE_The Sims folose\xc8\x99te o combina\xc8\x9bie de grafic\xc4\x83 2D \xc8\x99i 3D.\n_START_SECTION_\nLimba Simlez\xc4\x83\n_START_PARAGRAPH_\nSimlish este o limb\xc4\x83 fictiv\xc4\x83 ap\xc4\x83rut\xc4\x83 \xc3\xaen seria de jocuri Sim de la Maxis. Prima dat\xc4\x83 a ap\xc4\x83rut \xc3\xaen jocul SimCopter, \xc8\x99i fost folosit\xc4\x83 cu preponderen\xc8\x9b\xc4\x83 \xc3\xaen The Sims \xc8\x99i The Sims 2. Simlish poate fi auzit\xc4\x83, de asemenea, \xc3\xaen SimCity 4, dar cu frecven\xc8\x9b\xc4\x83 mai mic\xc4\x83. De asemenea, este prezent\xc4\x83 \xc8\x99i \xc3\xaen jocul Sid Meier\'s SimGolf de la Firaxis. Dezvoltatorul jocului, Will Wright, a fost con\xc8\x99tient de nevoia de dialog \xc3\xaen joc, dar folosind o limb\xc4\x83 existent\xc4\x83 ar face-o prea repetitiv\xc4\x83 \xc8\x99i ar fi, de asemenea, prea costisitor s\xc4\x83 angajeze traduc\xc4\x83tori pentru alte limbi ale lumii._NEWLINE_Echipa de dezvoltare The Sims a creat o limb\xc4\x83 unic\xc4\x83, Simlish prin experimentare cu fr\xc3\xa2nturi din ucrainean\xc4\x83 \xc8\x99i tagalog (una dintre principalele limbi din Filipine).\n_START_SECTION_\nPachete de expansiune\n_START_PARAGRAPH_\nThe Sims este unul dintre cele mai extinse jocuri vreodat\xc4\x83. \xc3\x8en total exist\xc4\x83 \xc8\x99apte pachete de extensie lansate pentru The Sims (enumerate \xc3\xaen ordine cronologic\xc4\x83):'